રાહુલ ગાંધી નફરત અને નિંદા સામે પ્રેમ અને લાગણીના સંદેશ તરીકે વડાપ્રધાનને લોકસભામાં જ ભેટી પડ્યા તેનાથી ભાજપના નેતા ભારે અકળાયા છે. રાહુલ ગાંધીએ છોકરમત કરી છે તેવું સાબિત કરવા માટે મથી રહેલા ભાજપના નેતાઓ માટે પોતાના જ સાથી પક્ષ સેનાના વખાણ વધારે અકળાવનારા છે. તેના કારણે લાગે છે કે હવે બંને પક્ષોના સંબંધોમાં સુધારો થાય તેવા કોઈ ચિહ્નો નથી. ગત વિધાનસભાની ચૂંટણી વખતે તૂટી ગયેલું અને તે પછી સાંધા મારીને ચલાવવામાં આવી રહેલું 30 વર્ષનું ગઠબંધન હવે સાંધાના આધારે ટકી શકે તેમ લાગતું નથી.